Experții în telecomunicații și cei reprezentanții celor mai importanți jucători s-au reunit la Ziua Internațională a Comunicațiilor
Data publicării:
Inteligența artificială își face tot mai mult simțită prezența, în special în modul în care comunicăm. La aproape 160 de ani de când s-a înființat uniunea internațională a telegrafului, pe 17 mai este sărbătorită ziua internațională a telecomunicațiilor. Tema de anul acesta nu putea fi alta decât inteligența artificială.
Experții în telecomunicații și cei reprezentanții celor mai importanți jucători din piață s-au reunit, de ziua internațională a domeniului lor. Au participat la o conferință menită să crească gradul de conștientizare globală asupra schimbărilor sociale pe care le determină internetul și noile tehnologii.
Cătălin Marinescu - Head, Strategy & Planning Division - ITU: 17 mai in 1865 marchează înființarea uniiunii internaționale a telegrafului. A fost creată de 20 de state europene, România s-a alăturat în 1866.
Ion Vaciu - președinte Digital Transformation Council si Comunicatii Mobile: Este un eveniment global după cum arată și numele și care în România este serbat de mai mulți ani. Suntem bucuroși că pe lângă profesioniștii si liderii din industrie, acesti lideri vor dezbate astăzi inteligența artificială.
Inteligența artificială și digitalizarea sunt două realități ale lumii moderne care însă ridică în continuare multe semne de întrebare și întâmpină multe obstacole
Vlad Bontea - vicepresedinte ANCOM: Cred că digitalizarea se numără printre cele mai impoartante proiecte de pe agenda noastră a tuturor structurilor statului, digitalizarea depinde de tehnologia 5G care este în dezvoltare continuă în țara noastră
Cătălin Giulescu - director Directia pentru Evidenta Persoanelor si Administrarea Bazelor de Date: Din numărul de certificate de naștere deja emise, 2/3 sunt utilizate fizic, iar o treime în format digital. Cetățenii continuă să solicite formatul fizic.
Valentin Popoviciu - vicepreședinte Grup Digi: Credem noi că și resursa umană din România are un rol extrem de important pentru că aici gasim antreprenori dar și ingineri foarte bine trainuiți și cu cunoștințe cu care pot implementa orice fel de rețea actuală sau a viitorului și avansul tehnologic pe care îl avem ne ajuta să creștem mai departe în Europa
Conform unui studiu recent, românii petrec până la 7 ore comunicând online sau prin intermediul telefonului mobil.